Hubungan Malaysia–Tajikistan

Hubungan Malaysia–Tajikistan merujuk kepada hubungan luar negeri antara Malaysia dan Tajikistan. Kedutaan Malaysia di Tashkent, Uzbekistan ditugaskan bagi pihak Tajikistan, manakala Tajikistan mempunyai kedutaan di Ampang, Selangor. Kedua-dua negara berada dalam hubungan diplomatik yang mesra dan bersedia melakukan usaha yang membina ke arah kemajuan.

 Sejarah 
Hubungan antara dua negara telah terjalin sejak 11 Mac 1992. Pada 2014, Presiden Tajikistan Emomali Rahmon melakukan lawatan rasmi ke Malaysia atas undangan Yang di-Pertuan Agong Sultan Abdul Halim Mu’adzam Shah.

 Hubungan ekonomi 
Hubungan perdagangan antara kedua-dua negara mencatatkan sejumlah $5.5 bilion pada 2013 dan beberapa firma Malaysia berminat untuk meneroka peluang perniagaan di Tajikistan. Kedua-dua negara bersetuju untuk memperluaskan kerjasama terutamanya dalam pengembangan kerjasama politik, ekonomi, pelaburan, perdagangan, saintifik, teknikal dan kebudayaan seperti yang dinyatakan oleh Perdana Menteri Malaysia Najib Razak semasa pertemuannya dengan Emomali. Perjanjian-perjanjian persefahaman dalam konsultasi bilateral, kerjasama dalam bidang pendidikan tinggi, pelancongan, kesukanan, ekonomi serta saintifik telah ditandatangani. Pada 2013, Malaysia dijangka membina loji kuasa dengan kapasiti 300 megawatt di utara Tajikistan.

 Hubungan pendidikan 
Terdapat lebih 200 orang Tajik yang melanjutkan pelajaran dan menjalani latihan di pusat penjagian tinggi Malaysia. Kementerian Pendidikan dan Sains Tajikistan juga telah menandatangani persefahaman dengan Universiti Teknologi Kreatif Limkokwing Malaysia untuk menubuhkan sebuah cawangan di Tajikistan.

 Rujukan 

 Bacaan lanjut 
  Joint statement between the Republic of Tajikistan and Malaysia on occasion of the state visit of his Excellency Emomali Rahmon, president of the Republic of Tajikistan to Malaysia, 22 – 25 Jun 2014


Tajikistan
Malaysia